cyanic-selkie/wikianc huggingface dataset:
மீச்சிறு பொது மடங்கு
கணிதத்தில் எண் கோட்பாட்டில் மீச்சிறு பொது மடங்கு (மீபொம) (இலங்கை வழக்கு: பொது மடங்குகளுள் சிறியது - பொ.ம.சி; ஆங்கிலத்தில் least common multiple, அல்லது lowest common multiple (LCM) அல்லது smallest common multiple) என்பது பொதுவாக a, b ஆகிய இரண்டு எண்களின் பெருக்குத்தொகையாக அமைந்த மிகச்சிறிய நேர்ம முழு எண் ஆகும். இவ்வெண் பெருக்குத்தொகை ஆகையால் a, b ஆகிய இரண்டு எண்களும் தனித்தனியாக இதனை மீதியின்றி வகுக்கும். a ஓ b ஓ சுழியாக (0) இருந்தால், மீபொம (a, b)= 0. மீபொம = LCM.
இவ்வரையறை இரண்டு எண்களுக்கும் கூடுதலான எண்ணிகையில் உள்ள எண்களுக்கும் பொதுமைப்படுத்திக் கூறுவதுண்டு. முழு எண்கள் a1, ..., an ஆகியவற்றின் மீச்சிறு பொது மடங்கு என்பது a1, ..., an ஆகிய ஒவ்வொன்றும் மீதியின்றி வகுக்ககூடிய மிகச்சிறிய எண்.
எடுத்துக்காட்டு
எண் 4 என்பதன் மடங்குகள்:
(அடுத்த மடங்கைப் பெற ஒவ்வொன்றுக்கும் 4 என்னும் எண்ணைக் கூட்டுக).
எண் 6 என்பதன் மடங்குகள்:
மேலே உள்ள 4 இன் மடங்குகளுக்கும் 6 இன் மடங்குகளுக்கும் பொதுவான மடங்குகள்:
ஆனால் இவற்றுள், 4, 6 உக்கான மிகச்சிறிய பொது மடங்கு (மீச்சிறு பொது மடங்கு) (least common multiple) : 12.''
பயன்பாடுகள்
பின்னங்களைக் கூட்டும்பொழுதும் கழிக்கும்பொழுதும் ஒப்பிடும் பொழுதும், அப் பின்னங்களுக்குப் பொதுவான ஒரு கீழ் எண்களைக் கண்டுபிடிக்க மீச்சிறு பொது மடங்கு (lowest common denominator) தேவைப்படுகின்றது தேவைப்படுகின்றது. எடுத்துக்காட்டாக,
மேலுள்ள எடுத்துக்காட்டில் பின்னங்களின் கீழெண்ணாக 42 பயன்படுத்தப்பட்டது, ஏனெனில் அதுவே 21 மற்றும் 6 ஆகியவற்றின் மிகச்சிறிய பொது மடங்கு (மீச்சிறு பொது மடங்கு).
மீப்பெரு பொது வகுத்தியால் குறைத்தல்
கீழ்க்காணும் வாய்பாடு, மீச்சிறு பொது மடங்கைக் காண மீப்பெரு பொது வகுத்தியைக் கணக்கிடுவதாக மாற்றுக்கின்றது:
மீப்பெரு பொது வகுத்தியைக் கண்டுபிடிக்க விரைந்து இயங்கும் படித்தீர்வு முறைகள் உண்டு. இவை யூளிட்டின் படித்தீர்வு முறையைப் போல எண்ணின் காரணிகளை கண்டுபிடிக்கத்தேவை இல்லை.மேற்குறிப்பிட்ட எடுத்துக்குக் காட்டுக்கு மீண்டும் செல்ல,
மீப்பெரு பொது வகுத்தி மீபொவ (a, b) [gcd(a, b] என்பது a மற்றும் b ஆஅகிய இரண்டின் வகுத்தி (வகுக்கும் எண்)) ஆகையால், மீச்சிறு பொது மடங்கைக் காண பெருக்குவதற்கு முன்னர் பொது வகுத்தியால் முதலில் வகுப்பது திறன் மிக்கதாகும்:
இம்முறை உள்ளிடும் எண்ணின் மதிப்பை வகுப்பதிலும் பெருக்குவதிலும் குறைப்பதால் இடை நிலைகளில் (intermediate steps) எழும் எண்களை நினைவில் கொள்ளவோ சேமிக்கவோ எளிதாகும். இவ்வாறு செய்வதால் முன்னர் காட்டிய எடுத்துக்காட்டைக் கீழ்க்காணுமாறு எழுதலாம்:
வெளி இணைப்புகள்
பகுப்பு:அடிப்படைக் கணிதம் பகுப்பு:எண் கோட்பாடு பகுப்பு:எண் செயல்கள்
கொல்லப்பள்ளி ஊராட்சி
கொல்லப்பள்ளி ஊராட்சி (Gollapalli Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1452 ஆகும். இவர்களில் பெண்கள் 743 பேரும் ஆண்கள் 709 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செர்சோ லியோனி
thumb|Sergio Leone (1975) செர்சியோ லியோனி (Sergio Leone, இத்தாலிய ஒலிப்பு: செர்ஜோ லெயோனெ; 3 சனவரி 1929 – 30 ஏப்ரல் 1989) இத்தாலிய இயக்குனர், தயாரிப்பாளர் மற்றும் திரைக்கதை ஆசிரியராவார். "இசுப்பகட்டி வெசுட்டர்ன்" என அறியப்படும் திரைப்படப் பாணியை உருவாக்கிய பெருமை இவரைச் சாரும்.
இவரது திரைப்படங்களில் மிகவும் அண்மைநிலைக் காட்சிகளும் தொலைதூரக் காட்சிகளும் அடுத்தடுத்து வைக்கப்படும். இவரது படைப்புக்களில் மலிவான வரலாற்றுப் படங்களான தி லாஸ்ட் டேஸ் ஆஃப் பாம்ப்பி (1959), தி கொலாசஸ் ஆப் ரோட்ஸ் (1961), மேற்கத்திய பாணியில்  கிளின்ட் ஈஸ்ட்வுட் நடித்த டாலர் முப்படங்களான  எ ஃபிஸ்ட்ஃபுல் ஒஃவ் டாலர்ஸ் (1964), ஃபார் அ ஃபியூ டாலர்ஸ் மோர் (1965), தி குட், தி பேட் அண்ட் தி அக்ளி (1966) ஆகியவையும்   ஒன்ஸ் அப்பான் அ டைம் இன் த வெஸ்ட் (1968), மெக்சிக்கோவின் புரட்சியாளன் சபாட்டா வாழ்வைத் தழுவிய டக், யூ சக்கர்! (1971) மற்றும் குற்ற நாடக காப்பியமான  ஒன்ஸ் அப்பான் அ டைம் இன் அமெரிக்கா (1984) ஆகியனவும் அடங்கும்.
வெளி இணைப்புகள்
பகுப்பு:இத்தாலியத் திரைப்பட இயக்குநர்கள் பகுப்பு:1929 பிறப்புகள் பகுப்பு:1989 இறப்புகள்
பாராமதி தாலுகா
இவ்வருவாய் வட்டம் வடக்கே 18º04΄ to 18°32 பாகையிலும், கிழக்கே 26΄to 74° 69 பாகையில் அமைந்துள்ளது. பாராமதி வட்டம் கடல் மட்டத்திலிருந்து 550 மீட்டர் உயரத்தில், தக்காண பீடபூமிக்கு கிழக்கே உள்ளது. பாராமதி வருவாய் வட்டம் 1382 சதுர கிலோ மீட்டர் பரப்பளவு கொண்டது.இவ்வருவாய் வட்டம் 116 கிராமங்களைக் கொண்டது. இவ்வட்டத்தில் நீரா ஆறு பாய்கிறது. இவ்வருவாய் வட்டத்தில் கரும்பு அதிகம் பயிடப்படுகிறது. இதனால் பாராமதி நகரத்தில் கரும்பு ஆலைகள் அதிகம் உள்ளது.
அமைவிடம்
பாரமதி தாலுகாவின் வடக்கே தௌந்து தாலுக்கா, மேற்கே புரந்தர் தாலுகா மற்றும் கிழக்கே இந்தப்பூர் தாலுகா அமைந்துள்ளது.
போக்குவரத்து
புனே நகரத்திலிருந்து தௌந்து வழியாக பாரமதி நகரத்திற்கு பயணியர் தொடருந்து வண்டிகள் இயக்கப்படுகிறது.
மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, பாராமதி வருவாய் வட்டத்தின் மொத்த மக்கள்தொகை 4,29,600 ஆகும். அதில் ஆண்கள் 2,21,094 மற்றும்  2,08,506  பெண்கள் உள்ளனர். பாலின விகிதம் 1000 ஆண்களுக்கு 943 பெண்கள் வீதம் உள்ளனர். 6 வயதிற்குட்பட்ட குழந்தைகள் 47668 (11%)  உள்ளனர். சராசரி எழுத்தறிவு 82.27% ஆக உள்ளது. மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 64,334 மற்றும் 3,957 ஆக உள்ளனர்.
மக்கள்தொகையில் இந்துக்கள் 3,95,711 (92.11%), பௌத்தர்கள் 6,229	(1.45%), இசுலாமியர் 20,751 (4.83%), சமணர்கள் 4,574	(1.06%), கிறித்தவர்கள் 1,014 (0.24%)  மற்றும் பிறர் 0.31%  ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.
மேற்கோள்கள்
வார்ப்புரு:புனே மாவட்டம்
பகுப்பு:புனே மாவட்டம் புனே மாவட்டத்தின் வட்டங்கள்
வங்காளதேசத்தில் சமயமின்மை
வங்காளதேசத்தில் சமயமின்மை என்பது அரிதானதும் வெளிப்படையாக அசாதாரணமானதுமாகும். 2014 - 2015 இற்கு இடையில் நடத்தப்பட்ட கல்லூப் கணக்கெடுப்பில், வங்காளதேசத்தில் சுமார் 1% இற்கும் குறைவானவர்கள் நாத்திகர்களாக அடையாளம் காணப்பட்டதாகக் கண்டறியப்பட்டது. ஏனெனில் பதிலளித்தவர்கள் அனைவரும் ஒரு மதத்தைக் கொண்டுள்ளனர் அல்லது நம்புகிறார்கள் எனப்பதிலளித்தனர். 2021 மதிப்பீட்டின்படி வங்கதேசத்தில் 166.3 மில்லியன் மக்கள் உள்ளனர்.
முஸ்லிம் நேசன் (இந்திய இதழ்)
முஸ்லிம் நேசன் இந்தியா, தமிழ்நாடு, சென்னையிலிருந்து 1957ம் ஆண்டில் வெளிவந்த ஓர் இசுலாமிய மாத இதழாகும். முஸ்லிம் நேசன் எனும் பெயரில் அவ்வப்போது இலங்கையிலும் இந்தியாவிலும் சில இதழ்களும், சிற்றிதழ்களும் வெளிவந்துள்ளன. இலங்கையில் அறிஞர் மு. கா. சித்திலெவ்வையை ஆசிரியராகக் கொண்டு 1883ம் ஆண்டில் இப்பெயரில் முதல் இதழ் வெளிவந்துள்ளது. 1907ம் ஆண்டில் இந்தியா சென்னையிலிருந்து முஸ்லிம் நேசன் எனும்பெயரில் வாராந்த இதழொன்று வெளிவந்துள்ளதாக அறியமுடிகின்றது.
உள்ளடக்கம்
இவ்விதழ் முஸ்லிம் உலக செய்திகளுக்கும், இந்திய முஸ்லிம்களின் அரசியல் விவகாரங்களுக்கும் முக்கியத்துவம் கொடுத்து செய்திகளை வெளியிட்டு வந்துள்ளது. பகுப்பு:இசுலாமிய தமிழ் இதழ்கள் பகுப்பு:தமிழ்நாட்டுச் சிற்றிதழ்கள்
சிறு தேவதை
சிறு தேவதை (Elf) அல்லது எல்ஃப் என்று ஆங்கிலத்தில் சொல்லப்படக் கூடிய இவை, ஜெர்மன் புராணக் கதைகள் மற்றும் நாட்டுப்புறக் கதைகளில் சித்தரிக்கப்படும் மனித உருவில் உள்ள, மனித சக்திக்கு அப்பாற்பட்ட சக்தி கொண்டவையாகும். மத்தியகால ஜெர்மானிய இலக்கியங்களில் இவை மிகுந்த அழகுள்ளவையாகவும், மனித சக்திக்கு அப்பாற்பட்டதாகவும், மனிதர்களுக்கு உதவி செய்வதாக அல்லது அவர்களின் செயலைத் தடை செய்வதாகச் சித்தரிக்கப் பட்டுள்ளன.
சிறு தேவதை அல்லது எல்ஃப் எஎன்னும் வார்த்தை ஜெர்மன் மொழி இலக்கியங்கள் அனைத்திலும் முழுவதும் 'வெள்ளையாக இருக்கும்' என்ற அர்த்தம் கொள்ளும் வகையில் காணப்படுகிறது. பழைய காலங்களில் இருக்கும் சிறு தேவதை அல்லது எல்ஃப் எனும் கருத்து கிறிஸ்தவர்களால் எழுதப்பட்ட பழைய மற்றும் மத்திய ஆங்கிலம், மத்திய ஜெர்மனி மற்றும் பழைய வடக்கு ஜெர்மனி மொழி உரைகள் முழுவதிலும் காணலாம். இந்த உரைகள் இந்த தேவதைகளை பலவிதங்களின் ஜெர்மன் புராணக் கதைகளின் கடவுள்கள், சுகவீனங்கள், மாய வித்தைகள், அழகு மற்றும் மயக்கும் தன்மையோடு தொடர்பு படுத்தி கூறுகிறது.
மத்திய காலத்திற்கு பிறகு ஜெர்மனியில் இந்த சிறு தேவதை அல்லது எல்ஃப் எனும் வார்த்தை உபயோகம் கொஞ்சம் கொஞ்சமாய் குறைய ஆரம்பித்து இறுதியில் ஜெர்மன் மொழியின் ஸ்வெர்க் ("dwarf"/ குள்ளமான), ஸ்கன்டிநேவியன் மொழியில் உள்ள 'ஹல்ட்ரா' ('hidden' / மறைக்கப் பட்ட) இறுதியாக பிரெஞ்சு மொழியில் இருந்து வனதேவதை என அர்த்தம் கொள்ளூம் 'fairy' போன்ற வார்த்தைகள் எடுத்தாளப் பட்டது. வனதேவதை என்கிற வார்த்தை ஜெர்மானிய மொழிகள் அனைத்திலும் கையாளப் பட்டது. இருந்தாலும் நவீன் கால ஆரம்பத்தில் இச் சிறு தேவதைகள் உபயோகப் படுத்தப் பட்டே வந்தது. முக்கியமாக ஸ்காட்லாந்து மற்றும் ஸ்கான்டி நேவிய பகுதிகளில் இவை உபயோகப் படுத்தப் பட்டன. இங்கு இவைகள் அனுதின மனித வாழ்வில் மனிதர்களோடு மறைந்து வாழும் மாயமந்திரங்களினால் வலிமையுள்ளவர்களாக கருதப் பட்டனர். இவைகள் தொடர்ந்து சுகவீனத்தை உருவாக்குகிறதாகவும் பாலியல் அச்சுறுத்தும் ஒன்றாகவும் தொடர்பு படுத்தப் பட்டு பார்க்கப் பட்டது. எடுத்துக் காட்டாக மத்திய காலத்தில் உருவாக்கப் பட்ட நாட்டுப் புற பாடல்களும் கதைப் பாடல்களும் இந்த சிறு தேவதை அல்லது எல்ஃப்கள் மக்களை மயக்குகிறவர்களாகவும் மனிதர்களை கடத்துபவர்களாகவும் சித்தரிக்கப் பட்டுள்ளது. இவைகள் பிரிட்டிஷ் தீவுகளிலும் ஸ்கண்டிநேவியா பகுதிகளிலும் பிரபலம். நகரமயமாதல் மற்றும் தொழிற் புரட்சி காரணமாக இந்தக் கருத்து மக்கள் மனதில் இருந்து மறைய ஆரம்பித்தது. (ஆனால் ஐஸ்லாந்தில் இந்த கருத்து இன்றும் பிரபலமே). எப்படி ஆனாலும் நவீன காலத்தின் ஆரம்பத்தில் இருந்தே இந்த சிறு தேவதை அல்லது எல்ஃப் கருத்து இலக்கியங்கள் மற்றும் கலைக் கல்வியில் உயர் அடுக்கில் இடம் பெற ஆரம்பித்தது. இவைகள் இந்த இலக்கியங்களில் சிறிய குறும்புக்கார உயிரிகளாகச் சித்தரிக்கப் பட்டுள்ளது. ஷேக்ஸ்பியரின் 'ஒரு மத்திய கோடை கால இரவின் கனவு' என்ற இலக்கத்தியமே இதன் மறு பிறப்பு அல்லது வளர்ச்சிக்கு முக்கிய காரணம் ஆகும். பதினெட்டாம் நூற்றாண்டில் காதல் கதைகள் எழுதும் ஜெர்மானிய நாவலாசிரியர்கள் இந்த கருத்தை அதிகம் வலியுறுத்தி கதைகள் எழுத ஆரம்பித்தனர். இவர்களே மறுபடியும் அந்த எல்ஃப் எனும் ஆங்கில வார்த்தையை இலக்கியங்களில் புகுத்த ஆரம்பித்தனர். இந்த உயர்நிலை காதல் இலக்கியத்திலிருந்து பத்தொன்பது மற்றும் இருபதாம் நூற்றாண்டுகளில் வந்த பொதுவான அனைவருக்கும் தெரிந்த இலக்கியத்திற்கு இந்த தேவதைகள் எனும் கருத்து வந்தது. 'கிறிஸ்மஸ் தேவதைகள்' எனும் எனும் தற்கால பொது இலக்கியத்தில் ஒரு புது வரவாகக் கருதப் பட்டது, இது பத்தொன்பதாம் நூற்றாண்டின் இறுதியில் அமெரிக்காவில் மிகவும் புகழ் பெற்ற கருத்தாக மாறியது. இவைகள் இருபதாம் நூற்றாண்டில் அதி கற்பனை வளம் மிக்க இலக்கியங்களில் இவை மறுபடியும் புகழ் பெற ஆரம்பித்தன. இவைகள் மனித உருவத்தில் மனிதனைப் போலவே சித்தரிக்கப் படுகின்றன. ந்வீன கதைகளிலும் விளையாட்டுகளிலும் இவை முக்கிய இடம் வகிக்கின்றன.
மேற்கோள்கள்
பகுப்பு:தொன்மங்கள் பகுப்பு:கதை
டாம் ஆடம்ஸ்
டாம் ஆடம்ஸ் (Tom Adams ), பிறப்பு: மே 2 1808, இறப்பு: சனவரி 20 1894), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 157 முதல்தர துடுப்பாட்டப் போட்டிகளில் கலந்து கொண்டுள்ளார். 1836-1858 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டாம் ஆடம்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1808 பிறப்புகள் பகுப்பு:1894 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
பிரெட்ரிக் சில்லர்
பிரெட்ரிக் சில்லர் என்பவர் ஓர் ஜெர்மானிய எழுத்தாளர், கவிஞர், வரலாற்றாய்வாளர் ஆவார். இவர் பிரெஞ்சு, கிரேக்க மொழிபெயர்ப்புகளையும் செய்தவர் இவரது வரலாற்றை இவரது மருமகள் கரோலின் வோல்ழோகன் எழுதினார்.
ஸ்டுட்கார்ட் நகரில் இவரின் நினைவாக சில்லர்ப்லாட்சு சதுக்கம் என்ற இடம் உள்ளது தி ராபர்ஸ் என்ற இவரது ஆக்கம் புகழ் பெற்றவைகளில் ஒன்று.
வெளி இணைப்புகள்
பகுப்பு:1759 பிறப்புகள் பகுப்பு:1805 இறப்புகள் பகுப்பு:ஜெர்மானிய எழுத்தாளர்கள் பகுப்பு:மொழிபெயர்ப்பாளர்கள் பகுப்பு:நாடகாசிரியர்கள் பகுப்பு:கவிஞர்கள்
மோரோனைடீ
மோரோனைடீ (Moronidae) என்பது பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். இது, நன்னீர், கடல் நீர் ஆகியவற்றில் வாழும் 6 இனங்களைத் தன்னுள் அடக்கியுள்ளது. இவை பெரும்பாலும், கிழக்கு வட அமெரிக்கா, ஐரோப்பா ஆகியவற்றின் கரையோரப் பகுதிகளில் காணப்படுகின்றன.
இக் குடும்ப மீன்கள் பொதுவாக 127 சதம மீட்டர் (50 அங்குலம்) வரை வளர்கின்றன. இவற்றுட் சில 178 சமீ (70 அங்) வரை வளர்வது உண்டு. இவை விளையாட்டு மீன்களாகப் பயன்படுவதால் இவை மிகவும் விலை உயர்ந்தவை.
வெளியிணைப்புக்கள்
பகுப்பு:மீன் குடும்பங்கள்
மலட்டுத்தன்மை
மலட்டுத்தன்மை (Infertility) என்பது ஒரு மனிதனால், விலங்கினால் அல்லது தாவரத்தினால் இயற்கை வழியில் புதிதாக ஒரு உயிரினத்தை உருவாக்கவல்ல கருக்கட்டல் என்னும் செயற்பாட்டில் பங்கு கொள்ளும் உயிரியல் ஆற்றலின்மையைக் குறிக்கும். இந்த மலட்டுத்தன்மை ஆண்களிலும், பெண்களிலும் இருக்கலாம். இந்த மலட்டுத்தன்மை என்பது சில சமயம் கருத்தரிப்பின்போது, வளர்ந்து வரும் கருவை முழுமையான கருக்காலத்தைக் கடந்து குழந்தையை பெற்றுக் கொள்ள முடியாமல் போகும் பெண்களின் ஆற்றலின்மையைக் குறிக்கவும் பயன்படுத்தப்படுகிறது. இந்த மலட்டுத்தன்மைக்கு பல காரணிகள் இருப்பினும், அவற்றில் பல மருத்துவ சிகிச்சை முறைகளால் மாற்றியமைக்கப்பட்டு, மலட்டுத்தன்மையிலிருந்து விடுபட உதவுகின்றது. இவற்றை மலட்டுத்தன்மை சிகிச்சை எனலாம்.
மலட்டுத்தன்மை அற்ற வளமான பெண்களில் முட்டை வெளியிடலுக்கு சில நாட்கள் முன்னரும், பின்னரும் கருக்கட்டும் தன்மை காணப்படும். மாதவிடாய் சுழற்சியின் ஏனைய நாட்களில் இவ்வாறான கருக்கட்டும் தன்மை காணப்படுவதில்லை.
உலக சுகாதார அமைப்பின் வரைவிலக்கணம்
மலட்டுத் தன்மை என்பது "தொடர்ச்சியான பாதுகாக்கப்படாத உடலுறவு நடைபெற்றும் 12 மாதங்களுக்கு மேலாக ( மாதவிடாய் நிறுத்தம், தாய்ப் பாலூட்டுதல் ஆகியன நடைபெறாத போது) குழந்தைப் பேறு கிடைக்காமை ஆகும். முதன்மை மலட்டுத்தன்மை என்பது ஒரு தம்பதியினருக்கும் ஒருபோதும் குழந்தைப்பேறு கிடைக்காமை ஆகும். இரண்டாம் நிலை மலட்டுத்தன்மை என்பது முந்தைய குழந்தைபேறை அடுத்து கருகொள்ளாமல் காணப்படுவதாகும்.
முதன்மையான எதிர் இரண்டாம் நிலை மலட்டுத்தன்மை
முதன்மையான மலட்டுத் தன்மை என்பது பெண்ணொருவர் குழந்தை பெற விருப்புடையவராக தொடர்ந்து 12 மாதங்களுக்கு மேல் எந்தவொரு கருத்தடை சாதனமும் பயன்படுத்தாமல் இணைந்தும் உயிருடன் பிறப்பு ஒருபோதும் நடைபெறாமல் இருப்பதாகும்.
இரண்டாம் நிலை மலட்டுத் தன்மை என்பது பெண்ணொருவர் குழந்தை பெற விருப்புடையவராக தொடர்ந்து 12 மாதங்களுக்கு மேல் எந்தவொரு கருத்தடை சாதனமும் பயன்படுத்தாமல் இணைந்தும் முந்திய குழந்தைப் பேறுக்குப் பின் கருக்கொள்ளல் நடைபெறாமல் இருப்பதாகும்.
உளவியல் தாக்கம்
மலட்டுத் தன்மை பல்வேறு உளவியல் தாக்கங்களையும் தரவல்லது. வாழ்க்கைத்துணை குழந்தைப் பேற்றுக்கு காட்டும் அதீத ஆர்வம் பாலியல் எழுச்சியின்மைக்கு வழிகோலும். மன முறிவு, மருத்துவத் தீர்மானங்கள் பிரிவுகளை ஏற்படுத்தும். குழந்தைப் பேறின்மை என்பது புற்று நோய், இதயநோய்கள் போல மன அழுத்தத்தைத் தரக்கூடியது.
நிர்ப்பீடன மலட்டுத்தன்மை
விந்துக்கு எதிரான உடலெதிரிகள் காரணமாக 10-30% ஆனவர்கள் மலட்டுத்தன்மையால் பாதிக்கப்படுகின்றனர் ஆண் பெண் இருபாலானவர்களிலும் உருவாகும் இந்த பிறபொருளெதிரி விந்தின் மேற்பரப்பு உள்ள உடலெதிரியை பாதிப்பதால் அது பெண் கருப்பையின் பயணிக்க முடியாமை, இறப்புவீதம் என்பன கருத்தைத்தலைப் பாதிக்கும்.
கொடிமங்கலம் அம்மச்சியார் கோயில்
கொடிமங்கலம் அம்மச்சியார் கோயில் தமிழ்நாட்டில் மதுரை மாவட்டம், கொடிமங்கலம் என்னும் ஊரில் அமைந்துள்ள கிராமக் கோயிலாகும்.
பூசைகள்
இக்கோயிலில் சிவாகம முறைப்படி வழிபாடு நடக்கிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கதிர்வீச்சினைத் தொடர்ந்து குருதியில் தோன்றும் மாற்றம்
கதிர்வீச்சினைத் தொடர்ந்து குருதியில் தோன்றும் மாற்றம் (Changes in blood picture after acute dose) என்பது, 2 கிரே (200 இராட்) கதிர் ஏற்பளவிற்கு ஆட்பட்ட ஒருவரின் குருதியில் காணப்படும் மாற்றமாகும். இரத்தத்தில் காணும் வெள்ளை அணுக்கள் கதிர்வீச்சினால் அதிகம் பாதிக்கப்படுகின்றன. 48 மணி நேரத்தில் மொத்த வெள்ளை அணுக்களின் எண்ணிக்கை வெகுவாகக் குறைந்து விடுகின்றன. ஆனால் சிவப்பணுக்களின் எண்ணிக்கை அதிகம் மாற்றமடைவதில்லை. இருப்பினும் 7 நாட்களுக்குப்பின் சற்றுக் குறைகின்றன. பரல்அணுக்களும் (Granulocites), சிறுதட்டுகளும் (Platelets) வெவ்வேறு அளவில் குறைகின்றன.
பகுப்பு:கதிர் மருத்துவம்
ஜாம்நகர்
ஜாம்நகர்  (Jamnagar, குசராத்தி: જામનગર) இந்திய மாநிலம் குசராத்தில் ஜாம்நகர் மாவட்டத்தில் உள்ள ஓர் மாநகராட்சியாகும். 1920களில் மகாராசா குமார் ஸ்ரீ ரஞ்சித்சிங்கால் பெரும்பாலும் கட்டப்பட்ட இந்த நகரம் துவக்கத்தில் நவநகர் என்று அழைக்கப்பட்டது. கட்ச் வளைகுடாவின் தெற்கே மாநிலத் தலைநகரம் காந்தி நகரிலிருந்து மேற்கே 337 கிமீ தொலைவில் அமைந்துள்ளது. இந்தியப் பாதுகாப்பிற்கு வாய்ப்புமிக்க தலமாக விளங்குவதால் இங்கு மூன்று படைத்துறைகளும் இருப்புக் கொண்டுள்ளன. அண்மையில் இந்தியாவின் பெரும் தனியார் நிறுவனமான ரிலையன்ஸ் இன்டஸ்ட்ரீஸ் ஜாம்நகரின் மோட்டி காவ்டி பகுதியில் உலகின் மிகப்பெரும் பாறைநெய் தூய்விப்பாலையை நிறுவியப்பிறகு புகழ்பெற்றுள்ளது. இதனையடுத்து வாடினார் பகுதியில் எஸ்ஸார் எண்ணெய் நிறுவனமும் தனது தூய்விப்பாலையை நிறுவியுள்ளது. இக்காரணங்களால் இந்த நகரம் இந்தியாவின் எண்ணெய் நகரம் என அறியப்படுகிறது.
மேற்கோள்கள்
பகுப்பு:குசராத்திலுள்ள மாநகரங்கள் பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:ஜாம்நகர் மாவட்டம்
பேர்சிக்தியைடீ
பேர்சிக்தியைடீ (Percichthyidae) என்பது, பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். பேர்சிக்தியைடீ என்னும் பெயர் இம் மீன்வகைகளின் பொதுப் பெயரான பேர்ச் என்பதைக் குறிக்கும் கிரேக்கச் சொல்லும், மீன் என்னும் பொருள்படும் கிரேக்கச் சொல்லான இக்தியோஸ் என்பதும் இணைந்து உருவானது.
இக் குடும்பத்தில் இது வரை 22 இனங்களை உயிரியலாளர்கள் அடையாளம் கண்டுள்ளனர். இவ்வினங்கள் 11 பேரினங்களாக வகுக்கப்பட்டுள்ளன. இவற்றுட் பெரும்பாலானவை நன்னீர் மீன்கள் எனினும், சில கடல் மீன்கள். இக் குடும்ப மீனினங்கள் பல ஆசுத்திரலேசியா, தென்னமெரிக்கா ஆகிய பகுதிகளில் காணப்படுகின்றன. எனினும், இக் குடும்பத்தின் மிகப் பெரிய பேரினமான சினிப்பேரா வைச் சேர்ந்த மீனினங்கள் ஆசியாவைத் தாயகமாகக் கொண்டவை.
குன்னியந்தல் ஊராட்சி
குன்னியந்தல் ஊராட்சி (Kunniyandal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1088 ஆகும். இவர்களில் பெண்கள் 532 பேரும் ஆண்கள் 556 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெத்தநாயக்கன்குப்பம் ஊராட்சி
பெத்தநாயக்கன்குப்பம் ஊராட்சி (Pethunaikankuppam Gram Panchayat), தமிழ்நாட்டின் கடலூர் மாவட்டத்தில் உள்ள குறிஞ்சிப்பாடி வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3297 ஆகும். இவர்களில் பெண்கள் 1621 பேரும் ஆண்கள் 1676 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சமணரைக் கழுவேற்றிய படலம்
சமணர்கள் கழுவேறிய படலம்  என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 63ஆவது படலமாகும். இப்படலம் பாண்டியன் சுரம் தீர்த்த படலம் என்பதன் தொடர்ச்சியாக அமைந்துள்ளது.
சுருக்கம்
இப்படலத்தில் பாண்டிய மன்னனின் சுரத்தினை திருஞானசம்பந்தர் தீர்த்தபின்பு நிகழந்தவைகளை குறிப்பிடப்பட்டுள்ளன. மன்னின் நோயைக் குணப்படுத்த முடியாத சமணர்கள் திருஞானசம்பந்தரை அனல் மற்றும் புனல் வாதத்திற்கு அழைப்பதும், அதில் தோற்றுப்போனால் தங்களை கழுவேற்றலாம் என வாக்குறிதி அளிப்பதும் குறிப்பிடப்பட்டுள்ளன. அவ்விரு விவாதங்களில் வெல்லும் திருஞானசம்பந்தரைக் காண சிவபெருமானே முதியவராக வருவதும் இப்படத்தில் விளக்கப்பட்டுள்ளன.
வெளி இணைப்புகள்
பகுப்பு:திருவிளையாடல்கள்
மறிமான்
மறிமான் (Antelope) என்பது ஆப்பிரிக்கா மற்றும் ஐரோவாசியா பிராந்தியங்களில் காணப்படும் இரட்டைப்படைக் குளம்பி ஆகும். இது மாட்டுக் குடும்பத்தைச் சேர்ந்தது. மறிமான்கள் கூட்டம் மந்தைக் கூட்டம் என அழைக்கப்படுகின்றது. ஆண்டு தோறும் விழுந்து முளைக்கும் மானின் கொம்புகளைப் போலன்றி மறிமானின் கொம்புகள் தொடர்ந்து வளர்கின்றன. thumb|மறிமான் கொம்பு வகைகள்
வாழிடமும் பரவலும்
அதிகப்படியான மறிமான் இனங்கள் ஆப்பிரிக்காவினைத் தாயகமாகக் கொண்டுள்ளன. அதிலும் குறிப்பாக சவான்னாப் பகுதியில் காணப்படுகின்றன. மற்ற இனங்கள் ஆசியக் கண்டத்தில் காணப்படுகின்றன. இந்தியாவில் நீல்காய், சிங்காரா, இரலை, நாற்கொம்பு மறிமான் ஆகியன காணப்படுகின்றன.
மறிமான்கள் பல்வேறு சூழல்களில் வாழ்கின்றன. எண்ணிக்கை அளவில் சவான்னாவில் மிகுதியாக இம்மானினம் இருப்பினும் அரேபியப் பாலைவனம் முதல் பனி மிகுந்த சைகா காடுகள் வரை இவை பரவியுள்ளன.
காடுகளில் வாழும் மறிமான்கள் அதிகம் இடம் பெயர்வதில்லை. ஆனால் சமவெளிகளில் வாழும் நூ (gnu/Wildebeest), சிறுமான் ஆகிய மிகுந்த தொலைவுக்கு வலசை போகின்றன.
வெளி இணைப்புக்கள்
பகுப்பு:மாட்டுக் குடும்பம்
பெலருஸ்
பெலருஸ் (IPA: ˈbɛləruːs, பெலருசிய மொழி: Беларусь, ரஷ்ய மொழி: Белору́ссия, ) முற்றிலும் நில எல்லைகளைக்கொண்ட கிழக்கு ஐரோப்பாவைச் சேர்ந்த ஒரு நாடாகும். இதன் எல்லைகள் வலஞ்சுழியாக ரஷ்யா, உக்ரைன், போலந்து, லித்துவேனியா, லத்வியா ஆகிய அண்டை நாடுகளைக் கொண்டுள்ளது. இந்நாட்டின் தலைநகர் மின்ஸ்க்(Minsk). பிரெஸ்த், குரோத்னோ, கோமல், மகிலெவ், வித்தெப்ஸ்க் என்பன இந்நாட்டின் மற்றைய முக்கிய நகரங்கள் ஆகும். இந்நாட்டின் 207,600 சதுர கிலோமீட்டர் பரப்பளவில் 40% வனப்பகுதியாக உள்ளது. நாட்டின் முக்கிய பொருளாதாரம் விவசாயத்திலும் விவசாய உபகரண உற்பத்தியிலும் தங்கியுள்ளது.
பெலாரஸ் என தற்போது அழைக்கப்படும் பகுதிகள் பெரும்பாலும் லித்துவேனியா, போலந்து, ரஷ்யப்பேரரசு போன்ற நாடுகளின் பகுதிகளாகவே வரலாற்றுக் காலங்களில் இருந்து வந்தன. உருசியப் புரட்சியின் விளைவாக பெலாரஸ் 1922 இல் சோவியத் யூனியனின் ஒரு குடியரசாக(பெலாரஸ்ஸியன் சோவியத் சோசலிசக் குடியரசு) மாறியது. சோவியத் யூனியனின் ஆக்கிரமிப்பு போலந்தில் 1939இல் நடைபெற்றதன் விளைவாக போலந்துக் குடியரசின் சிறுபகுதி பெலருசுடன் இணைந்தது, இதுவே இன்று காணப்படும் பெலாரசில் நிகழ்ந்த இறுதியான இணைப்பாகும். இந்நாட்டின் பகுதிகளும் தேசியமும் இரண்டாம் உலகப்போரில் சூறையாடப்பட்டன, பெலாரஸ் தனது மூன்றில் ஒரு பகுதி மக்களை இதன் போது இழந்தது; அரைவாசிக்கும் அதிகமான பொருளாதார வருவாயை இழந்தது. பெலாரஸ்ஸியன் சோவியத் சோசலிசக் குடியரசு 1945 இல்சோவியத் யூனியனுடனும் உக்ரேய்ன் சோவியத் சோசலிசக் குடியரசுடனும் சேர்ந்து ஐக்கிய நாடுகள் அமைப்புடன் சேர்ந்தது.
27 சூலை1990 இல் தனது தன்னாட்சி உரிமையை அரசுசார்பாக அறிவித்தது. சோவியத் யூனியனின் உடைவைத் தொடர்ந்து 25 ஆகத்து 1991 இல் பெலாரஸ் குடியரசு என்ற நாடாக தம் விடுதலையை (சுதந்திரப்) அறிவிப்பு செய்துகொண்டது. 1994 இல் இருந்து அலெக்சாண்டர் லுகாசென்கோ இந்நாட்டின் குடியரசுத் தலைவராக உள்ளார். மேற்குலக நாட்டரசாங்கங்களின் எதிர்ப்பு இருந்தும் இவரது தலைமைத்துவத்தின் கீழ் சோவியத் காலத்து நடைமுறைகள் நடைமுறையில் உள்ளன. சில நிறுவனங்கள், நாடுகளின் மேற்கோற்படி வாக்கெடுப்புகள் நியாயமற்ற முறையில் நிகழ்ந்து அரசியல் எதிர் வேட்பாளர்கள் வன்முறைக்கு உள்ளாக்கப்பட்டனர். 2000ம் ஆண்டிலிருந்து ஒரு ஒப்பந்தம் அயல்நாடான ரஷ்யாவுடன் கைச்சாத்திடப்பட்டது, இது இரு நாடுகளின் பொருளாதாரங்களை இணைப்பதுடன் மற்றும் பல விடயங்களும் அடங்கும் ரஷ்யா பெலாரஸ் யூனியன் (Union of Russia and Belarus)என்னும் திட்டம் ஆகும்.
இதன் அயல்நாடான உக்ரைனில் 1986 இல் நடந்த செர்னோபில் விபத்தினால் ஏற்பட்ட அணுக்கசிவு விளைவுகளினால் தொடர்ந்தும் இந்நாடு பாதிப்படைந்துவருகிறது.
2009ம் ஆண்டில் பெலருசின் சனத்தொகை 9.6 மில்லியன்கள் ஆகும். இந்நாட்டில் 80%க்கும் அதிகமானோர் பெலருசியர் ஆவர், இவர்களை விட சிறுபான்மையாக உருசியர்கள், போலந்து நாட்டவர், உக்ரேனியர் ஆகியோரும் உள்ளனர். இந்நாட்டின் அரசகரும மொழி இரண்டு: பெலருசிய மொழி, உருசிய மொழி.
வரலாறு
முதன்மைக் கட்டுரை: பெலருஸ் வரலாறு
பெலருஸ் பெயர்க்காரணம்
பெலருஸ் எனும் பெயர் "வெள்ளை ருதேனியா" அல்லது "வெள்ளை ருஸ்" (Белая Русь: Белая = வெள்ளை ) எனும் மூலத்தில் இருந்து உருவானது என நம்பப்படுகின்றது. இப்பெயர் எங்கிருந்து பெறப்பட்டது என்பது பற்றி பற்பல ஐயப்பாடுகள் உள்ளன. ஒரு மதக்கோட்பாட்டின் படி, பழைமை வாய்ந்த ருதேனிய நிலப்பரப்புகளில் ஒரு பகுதி லித்துவேனியாக்குட்பட்டு இருந்தது, அங்கே கிறித்துவ சிலாவிய இனம் குடிகொண்டிருந்தது, இவர்களை வெள்ளை ருதேனியர்கள் என்றும் எஞ்சிய பெரு நிலப்பகுதியை வசிப்பிடமாகக் கொண்ட பால்டிக் இனத்தவர் கறுப்பு ருதேனியர் என்றும் அழைக்கப்பட்டது என அறிய முடிகின்றது. வேறோர் பெயர்க்காரணம், வெள்ளை ஆடை அணிந்த சிலாவிய இனத்தவர் என்பதாகும். இன்னும் வேறொரு கொள்கையில், பழைமை வாய்ந்த ருதேனிய நிலப்பரப்பு (போலட்ஸ்க், வித்சியெப்ஸ்க், மகிலியோவ்) தாத்தார்களால் வெற்றிகொள்ளப்படவில்லை, இப்பகுதி மக்கள் "வெள்ளை" என அழைக்கப்பட்டனர். வேறு ஒரு ஆதாரத்தில் 1267க்கு முன்னர் மொங்கோலியர்களால் வெற்றிகொள்ளப்படாத நிலம் "வெள்ளை ருஸ்" என அழைக்கப்பட்டது.
நிருவாகப்பிரிவுகள்
பெலருஸ் ஆறு மாகாணங்களாகப் (பெலருசிய மொழி: вобласць, உருசிய மொழி: область) பிரிக்கப்பட்டுள்ளது. இவற்றின் நிருவாக மையம் ஒவ்வொன்றும் மாகாணங்களின் அதே பெயரைக்கொண்ட நகரத்தில் அமைந்துள்ளது. ஒவ்வொரு மாகாணமும் மேலும் மாவட்டங்களாகப் (பெலருசிய மொழி: раён, உருசிய மொழி: район).பிரிக்கப்பட்டுள்ளன.
பொருளாதாரம்
thumb|250px|right|1995க்கும் 2008க்கும் இடைப்பட்ட காலப்பகுதியில் பெலருசியாவின் மொத்த உள்நாட்டு உற்பத்தி thumb|250px|right| பெலருசியாவின் மொத்த உள்நாட்டு உற்பத்தி பிரிவுகளாக thumb|Graphical depiction of Belarus's product exports in 28 color coded categories.
பெரும்பான்மையான பெலருசிய பொருளாதாரம் அரசுக் கட்டுப்பாட்டில் உள்ளது. இது “சோவியத் பாணி” என விவரிக்கப்படுகின்றது. இவ்வாறாக, 51.2% பெலருசியர்கள் அரசாங்க கட்டுப்பாட்டு நிறுவனங்களில் பணிபுரிகின்றனர், 47.4% ஆனவர்கள் தனியார் நிறுவனங்களிலும் (இவற்றில் 5.7% பகுதியாக வெளிநாட்டுக்குச் சொந்தமானது), 1.4% வெளிநாட்டுக்குச் சொந்தமான நிறுவனங்களிலும் பணிபுரிகின்றனர்.. பெட்ரோலியம் உட்பட்ட பெரும்பாலான பொருட்களுக்கு இந்நாடு உருசியாவில் தங்கியுள்ளது. பெலருசியாவின் முக்கியமான விவசாய உற்பத்திகள் உருளைக்கிழங்கு மற்றும் இறைச்சி உள்ளிட்ட கால்நடை மூலமான பொருட்கள் ஆகும். கனரக இயந்திரங்கள் (குறிப்பாக டிராக்டர்கள்), உரம் போன்ற விவசாயப் பொருட்கள் பெலருசியாவின் பிரதான ஏற்றுமதிகளாகும், எனினும் பொட்டாசிய உரவகைகள் உற்பத்தியில் உலகில் முன்னோடிகளில் ஒருவராக பெலாருஸ் விளங்குகின்றது.
பெலருசிய நாணயம் ரூபிள் ஆகும். பத்து ரூபிள் தொடக்கம் 200,000 ரூபிள் வரையிலான நாணயத்தாள்கள் புழக்கத்தில் உள்ளன. கொப்பேய்க் என்று அழைக்கப்படும் சில்லறை நாணயங்கள் தற்பொழுது புழக்கத்தில் இல்லை.
உசாத்துணைகள்
பகுப்பு:பெலருஸ் பகுப்பு:முன்னாள் சோவியத் ஒன்றிய நாடுகள் பகுப்பு:ஐரோப்பிய நாடுகள் பகுப்பு:நிலம்சூழ் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
செய்கு முஸ்தபா
ஷெய்கு முஸ்தபா றஹ்மதுல்லாஹி அலைஹி(Sheikh Mustafa, 1836 - 1888) அவர்கள் இலங்கையில் 19ஆம் நூற்றாண்டு காலப்பகுதியில் வாழ்ந்த சூபி இஸ்லாமிய அறிஞரும், கவிஞரும் ஆவார்கள்.
ஆரம்ப வாழ்க்கை
செய்கு முஸ்தபா றஹ்மதுல்லாஹி அலைஹி அவர்கள் கி.பி. 1836ஆம் ஆண்டு இலங்கையின் தெற்கே பேருவளை நகரில் பிறந்தார்.இவர்கள் இஸ்லாத்தின் மூன்றாவது கலீபாவான ஹஸ்ரத் உஸ்மான் றழியல்லாஹு அன்ஹு அவர்களின் வழித்தோண்றலாவார்.தனது சிறுவயதிலே தாயையும், தந்தையும் இழந்தார். பின்னர் தனது சகோதரியின் அரவணைப்பில் வாழ்ந்தார். சிறுவராக இருக்கும் போதே அரபு எழுத்தணிக்கலையில் (அப்ஜத்) தேர்ச்சி பெற்றிருந்தார்.
கல்வி
தனது 12வது வயதில் கல்வியைத் தொடருவதற்கு இந்தியாவின் காயல்பட்டிணம் நகருக்கு சென்றார்.அங்கு தப்ஸீர்(அல்-குர்ஆன் விளக்கவுரை),ஹதீஸ்,பிக்ஹ் போன்ற பல்வேறுபட்ட இசுலாமியக் கல்வியினைப் பெற்றார். பிற்காலத்தில்,செய்கு முஸ்தபா றஹ்மதுல்லாஹி அலைஹி அவர்கள் மக்கா நகருக்கு கல்விகற்பதற்காக சென்றார்கள்.மக்கா நகரில், புனித மஸ்ஜிதுல் ஹரம் பள்ளிவாசலின்(கஃபா பள்ளிவாசல்) இமாமான செய்குல் இஸ்லாம் முப்தி ஸைனி தெஹ்லான் றஹ்மதுல்லாஹி அலைஹி அவர்களிடம் கல்வி கற்றார்கள்.முப்தி ஸைனி தெஹ்லான் றஹ்மதுல்லாஹி அலைஹி அவர்களின் முதன்மை மாணவராக செய்கு முஸ்தபா றஹ்மதுல்லாஹி அலைஹி அவர்கள் விளங்கினார்கள்.மேலும் மக்காவில் அஷ்செய்க் ஹிஸ்புல்லாஹி மக்கி றஹ்மதுல்லாஹி அலைஹி, அல்லாமா அஸ்ஸையித் அப்துல் ஹமீத் ஸர்வானி றஹ்மதுல்லாஹி அலைஹி போன்ற அறிஞர்களிடமும் கல்வி கற்றார்கள்.
பிந்திய வாழ்க்கை
இந்தியாவில் தனது கல்வியை முடித்துக்கொண்டு நாடு திரும்பிய செய்கு முஸ்தபா றஹ்மதுல்லாஹி அலைஹி அவர்கள், இலங்கையில் தனது சன்மார்க்கப் பணியினைத் தொடர்ந்தார். இந்த காலப்பகுதியில் யெமன் தேசத்தின் ஹழரமொத் நகரைச் சோந்த செய்கு அஹ்மத் முபராக் றஹ்மதுல்லாஹி அலைஹி என்ற இசுலாமிய அறிஞரைச் சந்திக்கும் வாய்ப்பு அவருக்குக் கிட்டியது. செய்கு அஹ்மத் முபராக் றஹ்மதுல்லாஹி அலைஹி அவர்களைத் தனது ஆன்மீக குருவாக செய்கு முஸ்தபா றஹ்மதுல்லாஹி அலைஹி அவர்கள் ஏற்றுக் கொண்டார். செய்கு அஹ்மத் முபாரக் றஹ்மதுல்லாஹி அலைஹி அவர்கள், காதிரியதுன் நபவிய்யா எனும் இசுலாமிய சூபி சிந்தனைப் பிரிவைத் தோற்றுவித்தார். இவர்கள் இருவரும் சன்மார்க்கப் பணிக்காக இலங்கையின் காலி, மல்வானை, கஹடோவிட போன்ற பல இடங்களுக்கு சென்று, அங்கு இசுலாமிய ஆத்மிக நிலையங்களை உருவாக்கினர். பேருவளையில் காதிரியதுன் நபவிய்யா இஸ்லாமிய சூபி சிந்தனைப்பிரிவின் தலமையகத்தை இவர்கள் நிறுவினர். செய்கு அஹ்மது முபாரக் றஹ்மதுல்லாஹி அலைஹி அவர்கள் கி.பி.1862 இல் மரணமடைந்தார். அவர்கள் காலி தளாபிட்டிய ஜூம்ஆ பள்ளிவாசலுக்கு அருகாமையில் அடக்கம் செய்யப்பட்டார்கள். செய்கு அஹ்மது முபாரக் றஹ்மதுல்லாஹி அலைஹி அவர்களுக்குப் பின்னர் செய்கு முஸ்தபா றஹ்மதுல்லாஹி அலைஹி காதிரியதுன் நபவிய்யா இஸ்லாமிய சூபி சிந்தனைப்பிரிவின் தலைவராக செயற்பட்டார். அதற்கான உத்தரவும் அனுமதியும், செய்கு முஸ்தபா றஹ்மதுல்லாஹி அலைஹி அவர்களுக்கு செய்கு அஹ்மது முபாரக் றஹ்மதுல்லாஹி அலைஹி அவர்களால் கொட்டியாக்கும்புர நகருக்கு அண்மையிலுள்ள அம்பைப்பள்ளியில் வைத்து ஏற்கனவே வழங்கப்பட்டிருந்தது குறிப்பிடத்தக்கது. செய்கு முஸ்தபா றஹ்மதுல்லாஹி அலைஹி அவர்களின் காலத்தில் இலங்கைக்கு வந்து பேருவளையில் அவர்களைச் சந்தித்த யெமன் நாட்டைச் சோந்த இஸ்லாமிய அறிஞர் அஹ்தல்  மௌலானா றஹ்மதுல்லாஹி அலைஹி அவர்களால் பேருவளை மாளிகாச்சேனை தக்கியாவில் வருடாந்த புகாரி ஹதீஸ்கிரந்த பாராயண மஜ்லிஸ் ஆரம்பிக்கப்பட்டது.
மரணம்
செய்கு முஸ்தபா றஹ்மதுல்லாஹி அலைஹி அவர்கள் தனது ஆறாவதும், கடைசியுமான ஹஜ் யாத்திரையை மேற்கொண்டார். ஹஜ் கிரிகையின் போது கடுமையான காய்ச்சலுக்கு உட்பட்ட அவர் 1888ஆம் ஆண்டு ஜூலை 25ஆம் திகதி மக்காவில் காலமானார். அவரது உடல் மக்காவின் ஜன்னதுல் முஅல்லா மயானத்தில்,அன்னை கதீஜா றழியல்லாஹு அன்ஹா அவர்களின் அடக்கஸ்தலத்துக்கு அருகில் அடக்கம் செய்யப்பட்டார்கள்.
பங்களிப்புக்கள்
செய்கு முஸ்தபா றஹ்மதுல்லாஹி அலைஹி அவர்கள் இஸ்லாமியத் தமிழ் இலக்கியத்துறைக்கு பெரும் பங்காற்றியுள்ளார். மேலும், அவர்கள் பல்வேறுபட்ட புத்தகங்களை எழுதியுள்ளார்கள்.
வெளிஇணைப்புக்கள்
பகுப்பு:இலங்கை முசுலிம்கள் பகுப்பு:இலங்கையின் கல்விமான்கள் பகுப்பு:இலங்கை முஸ்லிம் எழுத்தாளர்கள் பகுப்பு:1836 பிறப்புகள் பகுப்பு:1888 இறப்புகள்
நகரபட்டி ஊராட்சி
நகரபட்டி ஊராட்சி (Nagarapatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1801 ஆகும். இவர்களில் பெண்கள் 939 பேரும் ஆண்கள் 862 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிதம்பரம் திருச்சித்ரகூடம் கோவிந்தராஜன் கோயில்
சிதம்பரம் திருச்சித்ரகூடம் கோவிந்தராஜன் கோயில் 108 வைணவத் திருத்தலங்களில் ஒன்றாகும். இக்கோயில் சிதம்பரம் நடராசர் கோயிலின் உள்ளே அமைந்துள்ளது.
தல வரலாறு
ஒருமுறை கயிலாயத்தில் சிவனும் பார்வதியும் நடனம் புரிந்தனர். அதில் யார் சிறந்தவர் என பார்வதி ஒரு போட்டி வைத்து தெரிந்து கொள்ளலாம் என அனைத்து தேவர்களையும் அழைத்தாள். அனைவரும் சிவன் வென்றார் என்றனர். உடனே பார்வதி திருமாலை வேண்டினாள். மனம் இறங்கி திருமால் இப்போட்டியில் கலந்து கொண்டார். சிவன் ஊர்த்துவ தாண்டவம் ஆடினார். பார்வதி பெண் என்பதால் அவளால் ஆடமுடியாமல் வெட்கி நின்றாள். அதனால் திருமால் சிவனே இப்போட்டியில் வென்றார் என்றார். இதைக்கேட்ட கோபத்தில் பார்வதி காளியாகி ஓட அவளை தடுக்க சிவன் ஊர் எல்லையில் படுக்க, காளி சிவனின் மார்பில் மிதித்து கோபம் தணித்தாள். கோபம் தணிந்த பார்வதியும், சிவனும் திருமாலை சிவனின் சந்நிதிக்கு எதிரில் குடிகொள்ளுமாறு வேண்டிக்கொண்டனர்.
சன்னதிகள்
இக்கோவிலில் சீதை, இராமர், இலக்குமணன், ஆஞ்சநேயர், புண்டரீகவல்லி தாயார் ஆகியோருக்கு சந்நிதிகள் உள்ளன.
பிரம்மா
திருமாலின் நாபிக்கமலத்தில் பிரம்மா அமர்ந்தபடி இல்லாமல் நின்றபடி உள்ள அமைப்பு வித்தியாசமானது.
வெள்ளார் ஊராட்சி
வெள்ளார் ஊராட்சி (Vellar Gram Panchayat), தமிழ்நாட்டின் சேலம் மாவட்டத்தில் உள்ள மேச்சேரி வட்டாரத்தில் அமைந்துள்ளது. இந்த ஊராட்சி, மேட்டூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8857 ஆகும். இவர்களில் பெண்கள் 4191 பேரும் ஆண்கள் 4666 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சான் அன்டோனியோ ஸ்பர்ஸ்
சான் அன்டோனியோ ஸ்பர்ஸ் (San Antonio Spurs) என். பி. ஏ.-இல் ஒரு கூடைப்பந்து அணியாகும். இந்த அணி டெக்சாஸ் மாநிலத்தில் சான் அன்டோனியோ நகரில் அமைந்துள்ள ஏடி&டி சென்டர் மைதானத்தில் போட்டிகள் விளையாடுகிறார்கள். இந்த அணியின் வரலாற்றில் சில புகழ்பெற்ற வீரர்கள் ஜார்ஜ் கெர்வின், டேவிட் ராபின்சன், டிம் டங்கன்.
வெளி இணைப்புகள்
பகுப்பு:என்.பி.ஏ. கூடைப்பந்தாட்ட அணிகள் பகுப்பு:டெக்சஸ்
சித்திகா கபீர்
சித்திகா கபீர் (Siddiqua Kabir) (மே 7, 1931 - ஜனவரி 31, 2012)  வங்காள தேச நாட்டைச் சேர்ந்த ஓர் ஊட்டச்சத்து நிபுணராவார். கல்வி, சமையல் புத்தக ஆசிரியர் மற்றும் சமையல் நிகழ்ச்சி தொலைக்காட்சி தொகுப்பாளர் என்று பன்முகங்களுடன் இவர் இயங்கினார். ஒரு பேராசிரியரான சித்திகா வங்காளதேச தேசிய தொலைக்காட்சியில்  சித்திகா கபீரின் செய்முறை  என்ற நிகழ்ச்சி உட்பட வங்காளதேச  உணவு வகைகளை உள்ளடக்கிய பல தொலைக்காட்சி நிகழ்ச்சிகளில் சிறப்பு விருந்தினராக நடித்தார்.
ஆரம்பகால வாழ்க்கை மற்றும் கல்வி
சித்திகா கபீர் 1931 ஆம் ஆண்டு மே மாதம் ஏழாம் தேதியன்று  டாக்காவில்  பிறந்தார். ஆறு குழந்தைகள் கொண்ட குடும்பத்தில் சித்திகா இரண்டாவது குழந்தையாக இருந்தார். 17 வயதில் சித்திகா தன் தந்தையை இழந்தார். மிகவும் பிரகாசமான மாணவி, சித்திகா ஈடன் பெண்கள் கல்லூரியில் கணித விரிவுரையாளராக அரசாங்கத்தின் கல்விப் பிரிவில் சேர்ந்தார். 1961 ஃபோர்டு அறக்கட்டளையிலிருந்து தனது இரண்டாவது முதுகலைக்கான உதவித்தொகையைப் பெற்றபோது அவரது வாழ்க்கையில் ஒரு பெரிய மாற்றத்தைக் கண்டார். ஓக்லகோமா மாநில பல்கலைக்கழகத்தில் உணவு, ஊட்டச்சத்து மற்றும் நிறுவன நிர்வாகம் குறித்த படிப்பை முடிப்பதற்காக அவர் அமெரிக்கா சென்றார், மேலும் 1963 இல் அதே பாடத்தில் முதுகலைப் பட்டம் பெற்றார்.
தொழில்
சித்திகா 1957 ஆம் ஆண்டு டாக்காவின் அசிம்பூரில் உள்ள ஈடன் பெண்கள் கல்லூரியின் கணிதத் துறையில் சேர்ந்து தனது ஆசிரியர் பணியைத் தொடங்கினார். டாக்காவின் அசிம்பூரில் உள்ள வீட்டுப் பொருளாதாரக் கல்லூரியின் ஊட்டச்சத்துத் துறையில் சேர்ந்தார். அங்கிருந்து பணியாற்றிய இவர் 1993 ஆம் ஆண்டில் முதல்வராக ஓய்வு பெற்றார்.
சித்திகா கபீரின் நான்கு குழந்தைகள், கணவர் மற்றும் இளைய சகோதரர் அடங்கிய நடுவர் குழு - இவரது சமையல் சாகசத்தின் ஒருங்கிணைந்த பகுதியாக இருந்தனர். 2009 ஆம் ஆண்டு செல்டெக்கு விருது உட்பட உணவு மற்றும் தொலைக்காட்சித் துறைகளிலிருந்து சித்திகா கபீர் பல விருதுகளைப் பெற்றார்.
தனிப்பட்ட வாழ்க்கை மற்றும் இறப்பு
பத்திரிக்கையாளரும் வங்காளதேச வங்கியின் முன்னாள் துணை ஆளுநருமான சையத் அலி கபீரை சித்திகா மணந்தார். இந்த தம்பதியருக்கு இரண்டு மகள்கள் பிறந்தனர். சரினா நகர் கபீர் மற்றும் சகனாசு அகமது சந்தனா என்பது அவர்களின் பெயர்களாகும். நடிகை சாரா சாகர் இவரது மருமகள் முறை உறவாகும்.
சித்திகா கபீர் 2012 ஆம் ஆண்டு சனவரி மாதம் 31 அன்று டாக்காவில் உள்ள சதுக்க மருத்துவமனையில் இறந்தார். அப்போது சித்திகாவிற்கு 80 வயதாகும்.
மேற்கோள்கள்
பகுப்பு:டாக்கா நபர்கள் பகுப்பு:2012 இறப்புகள் பகுப்பு:1931 பிறப்புகள்
ஒன்றொழி பொதுச்சொல்
ஒன்றொழி பொதுச்சொல் என்பது உயர்திணை மற்றும் அஃறிணையில் அமைந்த சொற்களுள் ஆண், பெண் ஆகிய இருபாலருக்கும் பொதுவாய் அமைந்த சொல். குறிப்பால் ஒருபாலை நீக்கிப் பொருள் உணர்த்துவது ஆகும். இது குறிப்பு மொழியுள் அடங்கும்.
சான்று:
மாடு வண்டி இழுத்தது.
மாடு என்னும் சொல் பசுவையும் காளையையும் குறிக்கும் பொதுச்சொல். எனினும், வண்டி இழுக்கும் செயலில் பசு ஈடுபடுத்தப்படுவது கிடையாது எனவே மாடு என்னும் சொல் இத்தொடரில் பசுவை நீக்கி காளையைக் குறித்தது.
பகுப்பு:சொல்லிலக்கணம்
புரந்தர் தாலுகா
புரந்தர் தாலுகா (Purandar taluka) (पुरंदर तालुका), இந்தியாவின் மகாராட்டிரா மாநிலத்தில் உள்ள புனே மாவட்டத்தின் 15 தாலுகாக்களில் ஒன்றாகும். புனே மாவட்டத்தின் தென்கிழாக்கில் அமைந்த புரந்தர் தாலுகாவின் நிர்வாகத் தலைமையிடம் புரந்தர் நகரம் ஆகும். இங்கு புரந்தர் கோட்டை உள்ளது.
புரந்தர் நகரத்தில் கோயில் கொண்டுள்ள புரந்தேஸ்வரி அம்மனைப் போற்றும் வகையில் இவ்வருவாய் வட்டத்திற்கு புரந்தர் வட்டம் எனப்பெயராயிற்று. 1101.65 சதுர கிலோ மீட்டர் பரப்பளவும், கொண்ட புரந்தர் தாலுகாவில் சாஸ்வத் நகராட்சி, ஜெசூரி நகராட்சிகளும், சிவாத்கர் கணக்கெடுப்பு நகரமும் மற்றும் 107 வருவாய் கிராமங்களும் கொண்டுள்ளது.
மக்கள் தொகை பரம்பல்
மக்கள்தொகையில் இந்துக்கள் 2,25,417 (95.65%), பௌத்தர்கள் 2,620 (1.11%), இசுலாமியர் 6130 (2.6%), சமணர்கள் 880 	(0.37%), பிறர் .027%  ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.
மேற்கோள்கள்
வார்ப்புரு:புனே மாவட்டம்
பகுப்பு:புனே மாவட்டம் பகுப்பு:புனே மாவட்டத்தின் வட்டங்கள்
வைணவ ஆசாரிய பரம்பரை (வடகலை)
வடமொழியிலும் தென்மொழியிலும் வைணவ இலக்கியங்களை வளர்த்தவர்கள் பரம்பரையில் வடகலை வைணவ ஆசாரிய பரம்பரையும் கருத்தில் கொள்ளத்தக்கது. வேதாந்த தேசிகர் தம் முன்னோர் பரம்பரை வழியில் வடகலை வைணவப் பிரிவையும், பிள்ளை லோகாசாரியார் தம் முன்னோர் கால்வழியில் தென்கலை வைணவப் பிரிவையும் தோற்றுவித்தனர். இருவரும் சம காலத்தவர். திருமண் காப்பிட்டுக்கொள்ளும் முறையில் இவர்கள் வேறுபடுகின்றனர். தென்கலையார் நாலாயிர திவ்வியப் பிரபந்தம் நூல் வழியினர். வடகலையார் வேத வழியினர். இவர்களது பரம்பரையை அட்டவணையில் காணலாம்.
கருவிநூல்
மு. அருணாசலம், தமிழ் இலக்கிய வரலாறு, நூற்றாண்டு முறை, 9 முதல் 16, தொகுதி 14, பதிப்பு 2005
பகுப்பு:வடகலை வைணவம்
நாராயணராவ் வியாசு
நாராயணராவ் வியாசு (Narayanrao Vyas) (1902-1984) குவாலியர் கரானாவின் (இசைப்பள்ளி) இந்துஸ்தானிய இசைக்கலைஞராவார். இவர் விஷ்ணு திகம்பர் பலூசுகரின் சீடராக இருந்தார். இவர் பல பாரம்பரிய கியால் மற்றும் பகுதியளவு மரபுசார்ந்த பஜனைகள் மற்றும் தும்ரிக்களைப் பாடி 78 ஆர்பிஎம் இசைத்தட்டுகுகளாக வெளியிட்டு 1930 இல் மிகவும் பிரபலமானார். இவரது தந்தையும் மாமாவும் கோலாப்பூரில் நன்கு அறியப்பட்ட இசைக்கலைஞர்களாவர். இவரது மூத்த சகோதரர் சங்கர்ராவ் வியாசும் ஒரு பாடகராகவும், தனித்துவமான இசையமைப்பாளராகவும் இருந்தார்.
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:1984 இறப்புகள் பகுப்பு:1902 பிறப்புகள்
உதயரவிச்சந்திரிக்கா
உதயரவிச்சந்திரிக்கா இராகம் கர்நாடக இசையில் ஒரு ஜன்னிய இராகம் ஆகும். இது 22வது மேளகர்த்தா இராகமாகிய "வேத" என்றழைக்கப்படும் 4வது சக்கரத்தின் 4 வது இராகமாகிய கரகரப்பிரியாவின் ஜன்னிய இராகம் ஆகும். இவ்விராகம் விரிவான ஆலாபனைக்கு இடம் கொடுக்கும். இந்த இராகத்தை சுத்த தன்யாசி என்றும் அழைப்பர்.
இலக்கணம்
thumb|right|250px|உதயரவிச்சந்திரிக்கா சுரங்கள் C யிலிருந்து தொடக்கம்
உசாத்துணைகள்
பகுப்பு:கரகரப்பிரியாவின் ஜன்னிய இராகங்கள்
எருக்கம்பட்டு ஊராட்சி
எருக்கம்பட்டு ஊராட்சி (Errukkampattu Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 827 ஆகும். இவர்களில் பெண்கள் 430 பேரும் ஆண்கள் 397 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விசைத்தளம்
விசைத்தளம் (Keypad) என்பது பொத்தான்களின் ஓர் தொகுப்பு ஆகும். இது பெறும்பாலும் எண்ம தளமாகவோ அல்லது எழுத்து-எண்ம தளமாகவோ இருக்கும். இவை பெறும்பாலும் தொலைபேசி மற்றும் கணிப்பான்களில் காணப்படும். இந்த விசைத்தளத்தினை அழுத்துவதன் மூலம் தேவையான உள்ளீடுகளைச் ஏற்படுத்தலாம்.
பகுப்பு:கையாற்றல் கருவிகள் பகுப்பு:உள்ளீடு கருவிகள்
தமிழ்நாடு தோட்டக்கலை பல்கலைக்கழகம்
தமிழ்நாடு தோட்டக்கலை பல்கலைக்கழகம் (Tamil Nadu Horticultural University) (TNHU),  இந்தியாவின், தமிழ்நாட்டில், கோயம்புத்தூரில் 28 பிப்ரவரி 2011ஆம் ஆண்டில் துவக்கப்பட்டது.
வெளி இணைப்புகள்
பகுப்பு:தமிழ்நாட்டுப் பல்கலைக்கழகங்கள் பகுப்பு:தமிழ்நாடு அரசுத் திட்டங்கள்
கொடிமங்கலம் கன்னிமார் கோயில்
கொடிமங்கலம் கன்னிமார் கோயில் தமிழ்நாட்டில் மதுரை மாவட்டம், கொடிமங்கலம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கன்னிமார், கருப்பு சோனைச்சாமி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி வழிபாடு நடக்கிறது.
கழற்சி
விளக்கம்
கழற்சி பற்றிப்படரும் கொடியாகும். இது சுமார் 8 m நீளம்வரை வளர்கிறது. அல்லது ஒரு பெரிய பரந்த புதராகவோ அல்லது சிறிய புதர் மரமாகவோ வளரும். இதன் தண்டுகள் ஒழுங்கற்ற முறையில் வளைந்த முட்களால் மூடப்பட்டிருக்கும். இதன் இலைக் கொத்துகள் பெரியவையாகவும், இரட்டைச்சிறகு வடிவோடு 40 cm நீளமான கொத்தாகவும் இருக்கும். இருபக்க இலைக்காம்புகளில் முட்கள் இருக்கும். ஒரு கொத்தில் நான்கு முதல் பதினொரு ஜோடி இறகுவடிவ சிறிய இலைக் கொத்துகள் உள்ளன. அவை 5 to 20 cm நீளம் கொண்டவை. இதன் சிற்றிலைகள் 15 முதல் 40 மிமீ (0.6 முதல் 1.6 அங்குலம்) நீளமும், நீள்வட்ட வடிவில் அல்லது முட்டை வடிவிலும் கூர்மையான முனைகள் கொண்டதாக இருக்கும். இத்தாவரத்தில் மஞ்சள் நிறப் பூக்கள் பூக்கும். பூக்களைத் தொடர்ந்து பெரிய, தட்டையான, முட்கள் நிறைந்த பச்சை நிறக் காய்கள் தோன்றும். அவை பின்னர் பழுப்பு நிறமாக மாறும். காய்களில் பொதுவாக இரண்டு, பளபளப்பான, உருண்டையான, சாம்பல் நிற கொட்டைகள் இருக்கும்.
பரவலும் வாழ்விடமும்
கழற்சி பெரு வெப்ப மண்டலப் பகுதிகளில் பரவியுள்ளது. இது பொதுவாக கடற்கரைக்கு அருகிலும், புதர்க்காடுகளிலும், மணல் திட்டுகளிலும், கரைகளுக்கு மேலும் வளரும். இது உள்நாட்டிலும், தாழ்நில இரண்டாம் நிலை காடுகளிலும், கிராமங்களுக்கு அருகில் உள்ள பகுதிகளிலும் காணப்படுகிறது. மருத்துவ நோக்கங்களுக்காக அல்லது பலகையாட்டங்களில் காய்களாக பயன்படுத்துவதற்காக கொண்டு செல்லப்பட்ட விதைகள் தற்செயலாக கைவிடப்பட்டதன் விளைவாக இவை உள்நாட்டில் வளர்ந்திருக்கலாம். இதன் விதைகள் மிதக்கும் தன்மை கொண்டவை. மேலும் கடல் நீரிலும் தன்னைக் காத்துக்கொண்டு மிதந்து சென்று புதிய கடலோரப் பகுதிகளுக்குச் சென்று பரவுகின்றன. கரையில் கிடைக்கும் இந்த விதைகள் சில நேரங்களில் கடல் முத்துக்கள் என்று அழைக்கப்படுகின்றன.
பயன்கள்
இத்தாவரத்தின் வேர்களில் உள்ள முடிச்சுகளில் நைட்ரஜனை நிலைநிறுத்தும் ஒன்றிய வாழ்வு பாக்டீரியாக்கள் உள்ளன. இது கொடிக்கு ஊட்டமாகப் பயன்படுகிறது மேலும் அருகில் வளரும் மற்ற தாவரங்களுக்கும் நன்மை பயக்கிறது.
குறிப்புகள்
பகுப்பு:கொடிகள் பகுப்பு:மூலிகைகள்
சமண நாட்டங்கள்
சமண மதம் உலகியலை 12 கோணங்களில் பார்ப்பதாகச் சீவசம்போதனை என்னும் நூல் குறிப்பிடுகிறது. இவை சமணரின் சிந்தனைகள்.
சீவன் என்னும் உயிருக்கு நன்மை பயக்கும் சிந்தனைகள் இவை. இவற்றை 'அனுப்ரேக்ஷை' என்பர்.
அடிக்குறிப்பு
பகுப்பு:சமணம்
ஆதாமிண்டெ மகன் அபூ
ஆதாமிண்டெ மகன் அபூ (ആദാമിന്റെ മകൻ അബു, ஆதாமின் மகன் அபூ) 2011ஆம் ஆண்டில் வெளியான மலையாளத் திரைப்படமாகும். முதன்முதலாக திரைப்படத்துறையில் இணைதயாரிப்பாளராக களமிறங்கிய சலீம் அகமது எழுதி இயக்கிய இந்தத் திரைப்படம் அத்தர் விற்கும் அபுவின் ஹஜ் செல்வதற்கான விழைவைச் சுற்றி அமைக்கப்பட்டதாகும். இத்திரைப்படத்தில் சலீம் குமார், சரீனா வகாப் முதன்மை வேடங்களில் நடித்துள்ளனர். குறிப்பிடும்படியான வேடங்களில் நெடுமுடி வேணு, முகேஷ், கலாபவன் மணி, சூரஜ் வெஞ்சரமூடு ஆகிய முன்னணி மலையாள நடிகர்கள் நடித்துள்ளனர். ஒளிப்படக்கருவியை மது அம்பட் இயக்கியுள்ளார். விஜய் சங்கர் திரைப்படத்தைத் தொகுத்துள்ளார். ரமேஷ் நாராயண் பாடல்களுக்கு இசையமைக்க ஐசக் தாமஸ் கோட்டுகாபள்ளி பின்னணி இசை வழங்கியுள்ளார்.
திரைக்கதை அத்தர் விற்றுப் பிழைக்கும் அபு ஹஜ் செல்வதற்கு மிகவும் முயன்று இறுதியில் செலவிற்கு வருகின்ற பணம் நல்வழியில் வரவில்லை என்று அச்சப்பட்டு கடைசி நேரத்தில் செல்வதைத் தவிர்ப்பதை அழகாக எடுத்துச் சொல்கிறது. இத்திரைக்கதை பத்தாண்டுகளுக்கும் மேலாக சலீமின் சிந்தனையில் மேம்பட்டு வந்துள்ளது. நவம்பர் 7, 2010 முதல் கோழிக்கோட்டிலும் திருச்சூரிலும் ஒரு மாத காலத்தில் இலக்கமுறை ஒளிப்படக்கருவி மூலம் படமாக்கப்பட்டது.
திரையரங்குகளில் சூன் 24, 2011 அன்று வெளியிடப்பட்டது. 58வது தேசியத் திரைப்படவிழாவில் நான்கு தேசிய விருதுகளை, சிறந்த திரைப்படம், சிறந்த நடிகர், சிறந்த ஒளிப்பதிவு, மற்றும் சிறந்த பின்னணி இசை ஆகிய துறைகளில் பெற்றுள்ளது. இதே போன்று கேரள மாநில திரைப்பட விருதுகளிலும் சிறந்த படம், சிறந்த நடிகர், சிறந்த திரைக்கதை மற்றும் சிறந்த பின்னணி இசை ஆகிய விருதுகளைப் பெற்றது. இந்தியாவின் சார்பில் 2011ஆம் ஆண்டுக்கான சிறந்த வெளிநாட்டுப் படத்திற்கான ஆஸ்கார் விருதுக்கான போட்டியிலும் கலந்துகொள்ள தேர்ந்தெடுக்கப்பட்டுள்ளது.
வெளியிணைப்புகள்
பகுப்பு:2011 மலையாளத் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:அறிமுக இயக்குநர் திரைப்படங்கள்
பண்டாரம்பட்டி
பண்டாரம்பட்டி எனும் சிற்றூர் இந்தியாவின் தமிழ்நாட்டின் தூத்துக்குடி மாவட்டத்தில் உள்ளது. இது 2000 மக்கள்தொகை கொண்டது. ஆரம்ப நாட்களில் விவசாயம் முக்கிய தொழிலாக இருந்தது. தொழில்மயமாக்கல் காரணமாக இங்குள்ள மக்கள் தூத்துக்குடி துறைமுகத்திலும், பிற தொழிற்சாலைகளிலும் பணிபுரிகின்றனர்.
நிலவியல்
பண்டாரம்பட்டி தூத்துக்குடி நகரத்திலிருந்து 7 கி.மீ தூரத்தில் உள்ளது. இது வங்காள விரிகுடாவில் இருந்து 8 கிமீ தொலைவில் உள்ளது.
பொதுவான வேளாண் பயிர்கள்
பகுப்பு:தூத்துக்குடி பகுப்பு:தூத்துக்குடி மாவட்ட ஆசிரியர்கள் தொடங்கிய கட்டுரைகள்
இரவுகள் உடையும்
இரவுகள் உடையும் என்பது திமுக அரசுக் காலத்தில் சாலைப் பணியாளர்கள் வேலை நீக்கம் செய்யப்பட்டது பற்றிய ஆவணப்படம் ஆகும். இப் படத்தை மாதவராஜ் இயக்கி உள்ளார்.
வேலைநீக்கம் செலவினைக் குறைக்கும் எனக் கூறி நீக்கப்பட்டாலும், அது பொய்யானது என்றும் சட்டத்துக்குப் புறம்பானது என்று இந்த ஆவணப்படம் எடுத்துரைக்கிறது. வேலை நீக்கப்பட்ட தொழிலாளர்களின் பிரச்சினைகளையும் விரிவாக எடுத்துரைக்கிறது. உச்ச நீதிமன்றம் தொழிலாளர்களுக்கு சார்பாக தீர்ப்பு அளித்தது என்பது இங்கு குறிப்பிடத்தக்கது.
வெளி இணைப்புகள்
பகுப்பு:2008 தமிழ் ஆவணப்படங்கள் பகுப்பு:அரசியல், சமூக தமிழ் ஆவணப்படங்கள் பகுப்பு:இந்தியத் தமிழ் ஆவணப்படங்கள்
விஷ்ணு திகம்பர் பலூசுகர்
பண்டிட் விஷ்ணு திகம்பர் பலுஸ்கர் (Vishnu Digambar Paluskar) (1872 ஆகத்து 18  - 1931 ஆகத்து 31  ) இவர் ஓர் இந்துஸ்தானி இசைக்கலைஞராவார். ரகுபதி ராகவா ராஜாராம் என்ற பஜனையின் அசல் பதிப்பை இவர் பாடியுள்ளார். மேலும், 1901 மே 5 அன்று காந்தர்வ மகாவித்யாலயா என்ற இசை நிறுவனத்தை நிறுவினார். இன்று கேட்கப்படுவது போல இந்தியாவின் தேசிய பாடலான வந்தே மாதரம் பாடலை ஏற்பாடு செய்த பெருமையும் இவருக்கு உண்டு. இவரது அசல் குடும்பப்பெயர் காட்கில் என்பதாகும். ஆனால் அவர்கள் பலூசு (சாங்லிக்கு அருகில்) கிராமத்தைச் சேர்ந்தவர்கள் என்பதால், அவர்கள் "பலூசுகர்" குடும்பம் என்று அறியப்பட்டனர்.
ஆரம்பகால வாழ்க்கையும் பின்னணியும்
விஷ்ணு திகம்பர் பலூசுகர் பிரித்தானிய ஆட்சியின் போது தற்போதைய மகாராட்டிராவில் மும்பை மாகாணத்தின் தெற்குப் பிரிவின் கீழ் இருந்த ஒரு சிறிய நகரமான குருந்த்வாட்டின் மராத்தி குடும்பத்தில் பிறந்தார். இவரது தந்தை திகம்பர் கோபால் பலூசுகர் ஒரு பஜனைப் பாடகராவார்.
இவர், ஆரம்பக் கல்விக்காக குருந்த்வாட்டில் உள்ள ஒரு உள்ளூர் பள்ளிக்குச் சென்றார். ஆனால் சிறு வயதிலேயே இவருக்கு சோகம் ஏற்பட்டது. தத்தா ஜெயந்தி என்ற இந்துத் திருவிழாவின் போது, ஒரு பட்டாசு வெடித்து இவரது இரு கண்களையும் சேதப்படுத்தியது. ஒரு சிறிய நகரமாக இருந்ததால், உடனடி சிகிச்சை எதுவும் கிடைக்கவில்லை. இதனால் தனது கண்பார்வையை இழந்தார். ஆனால், சில ஆண்டுகளுக்குப் பிறகு இவர் தனது பார்வையை மீண்டும் பெற்றார்.
சிறுவனின் திறமையை உணர்ந்த மிராஜ் மன்னர் பாலகிருஷ்ணபுவா இச்சல்கரஞ்சிகர் என்ற கற்றறிந்த இசைக்கலைஞரின் வழிகாட்டுதலின் கீழ் இவரை நிலை நிறுத்தினார். இவர் அவரிடம் 12 ஆண்டுகள் பயிற்சி பெற்றார். 1896 ஆம் ஆண்டில் ஆசிரியர் மற்றும் மாணவர் இடையேயான உறவுகள் சிதைந்தன.
இசைப் பயணம்
அதன் பிறகு இவர் நாட்டில் சுற்றுப்பயணம் செய்யத் தொடங்கினார். வட இந்தியாவின் ஒவ்வொரு பகுதியிலும் இசை மரபுகளைப் படித்தார். பரோடா மற்றும் குவாலியர் போன்ற நகரங்களில் உள்ள பல அரச குடும்பங்களை பார்வையிட்டார். இசைக்கலைஞர்களின் ஆதரவுக்கு நன்கு அறியப்பட்டவர். ஆனால் இவர் சௌராட்டிராவில் ஒரு பொது இசைத்தன் மூலம் இந்திய இசையின் நீண்டகால பாரம்பரியத்தை உடைத்தார். அதுவரை அரண்மனைகள் அல்லது கோவில்களில் மட்டுமே இசை நிகழ்ச்சிகள் வழங்கப்பட்டன. இவர் மதுராவில் பேசப்படும் இந்தி மொழியின் விரஜ மொழி என்ற மொழியைப் படித்தார். இவர் பண்டிட் சந்தன் சௌபே என்பவரைச் சந்தித்து அவரிடமிருந்து துருபத் இசை வடிவத்தைக் கற்றுக்கொண்டார். 1901 ஆம் ஆண்டில், இவர் லாகூரை அடைந்தார். அங்கு இவர் ஒரு இசைப் பள்ளியை நிறுவ முடிவு செய்தார்.